Jakob Helwig

Jakob Helwig (ladina keeles Jacobus Helwigius; 1631 Pritzwalk, Mark Brandenburg – 19. jaanuar 1684 Tallinn Rootsi kuningriik) oli Eestimaa piiskop.

Ta sai hariduse Wittenbergi ja Rostocki ülikoolis,Jacob Helwig sisse Rostocker Matrikelportal oli Berliini gümnaasiumi õpetaja (1660) ja rektor (1663). 

1673. aastast oli ta Stockholmi St. Gertrudi saksa koguduse (Deutsche St.-Gertruds-Gemeinde Stockholm) ülempastor ja kuningliku konsistooriumi assessor ja koolideinspektor (1674). 

1675. aastal sai ta Uppsala ülikoolis teoloogiadoktoriks ning nimetati 1. juulil 1677 Eestimaa ja Tallinna piiskopiks. Samast aastast oli ta ka kuningliku Tallinna linnakonsistooriumi eesistuja (president) ja Tallinna Toomkiriku saksa koguduse ülempastor.:  Helwig, Jacob]Helwigid raamatus: Genealogisches Handbuch der baltischen Ritterschaften, Teil 2 Estland, Bd. 3 , Görlitz, 1930, lk.336Allgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 2. Mitau : Steffenhagen und Sohn 1829, lk. 226-227

1680. aastal avaldas ta koostöös Liivimaa kindralsuperintendendi Johann Fischeriga,  väikese katekismuse selgituse. Tegemist on Martin Lutheri väikese katekismuse laiendusega, kokkuvõtet nimetasid  Eesti- ja Liivimaa teoloogid "talupojaküsimusteks" (baur-fragen). Kokkuvõte oli mõeldud talupoegade jaoks, 1682. aastal ilmus lätikeelne tõlge, 1684 tartu- ja 1694 tallinnaeestikeelne tõlgeJürgen Beyer,  Vagaduse edendamise strateegiad Eesti- ja Liivimaal (1621–1710). Konfessionaliseerimine ja pietism. // Läänemere provintside arenguperspektiivid Rootsi suurriigis 16./17. sajandil III, toim. Enn Küng (Eesti Ajalooarhiivi toimetised; 17 (24)). Tartu 2009, lk 86..

Perekond
Tema vanemad olid Brandenburgi kuurvürstiriigi konsistooriumi nõunik Jacob Helwig (1600–1651)Albertus Günzelius: Himlische Erbschafft der Kinder...Jacobi Helwigii, Churfürstl. Brandenb. Consistorial-Raths/der Kirchen zu St. Peter in Cölln an der Sprew ... Anno M. DC. LI., Wittenberg: Johann Haken 1651, Pilt ja Sabina Dieffenbach.

Ta oli abielus esmalt Elisabeth Hertzbergiga (1648–1677)Joachim Sellius: Eine Klag- und Trost-Sermon bey dem Leichbegängniss der Fr. Elisabeth Hertzbergin, des Bischoffs Jacobi Helwigii u.s.w. Hertz-wehrtesten Ehe-Liebsten., Reval 1677; teavik  ja seejärel Hedwig Johanna Fuchs von Bühlsteiniga (surnud 1717 Stockholmis). Abieludest sündisid:
Johann Joachim Helwig (u 1666–1704), Tallinna gümnaasiumi kantor ja kolleeg, hiljem pastor Haljalas.
Johann Andreas Helwig (1668–1720), Narva saksa koguduse pastor, hiljem Tallinna Oleviste koguduse ülempastor ja Tallinna superintendent.
Karl Jakob Helwig (1680–1724), Voose mõisaomanik Läänemaal

Viited

Välislingid 
Teoseid ESTERis
Teoseid: libris.se

Kategooria:Rootsi luteriusu vaimulikud
Kategooria:Eestimaa piiskopid
Kategooria:Helwigid
Kategooria:Luteriusu piiskopid
Kategooria:Rostocki Ülikooli vilistlased
Kategooria:Tallinna Toompea saksa koguduse vaimulikud
Kategooria:Sündinud 1631
Kategooria:Surnud 1684